**Proces zberu a odosielania prihlášok na stredné školy v školskom roku 2023/2024**

a) Zákonný zástupca (ZZ) má povinnosť doručiť **do 20.3.2024** do základnej školy najviac štyri vyplnené prihlášky na štúdium na strednej škole, z toho  - najviac dve prihlášky pre odbory, ktoré vyžadujú overenie špeciálnych schopností, zručností a nadania
  - najviac dve prihlášky pre odbory, ktoré nevyžadujú overenie špeciálnych schopností, zručností a nadania

b) Forma podania prihlášky je možná:
        - elektronická (zadáva sa v systéme aSc agenda, eŠkola), bez podpisu zákonného zástupcu alebo  - listinná (papierová) v tlačenej forme na tlačive č. 056 MŠVVaŠ SR (https://edicnyportal.iedu.sk/Forms/Show/4119) alebo na tlačive č. 062 MŠVVaŠ SR  (https://edicnyportal.iedu.sk/Forms/Show/4462), s podpisom zákonného zástupcu.

c) Na jeden konkrétny študijný alebo učebný odbor strednej školy je možné podať iba jednu prihlášku a to buď v elektronickej alebo v listinnej forme.

d) Potvrdenie o zdravotnej spôsobilosti pre účel schopnosti študovať zvolený študijný alebo učebný odbor sa prikladá na prílohe č. 2 rozhodnutia ministra školstva, vedy, výskumu a športu z 26. januára2021 (príloha č.2: https://www.minedu.sk/data/att/18513.pdf) len pre:

    - študijné odbory alebo učebné odbory uvedené v prílohe č. 1 rozhodnutia ministra školstva, vedy, výskumu a športu z 26. januára 2021 (príloha č.1: https://www.minedu.sk/data/att/18512.pdf),
      - študijné odbory na strednej športovej škole (toto potvrdenie o zdravotnej spôsobilosti sa vydáva na základe telovýchovnej prehliadky od lekára so špecializáciou v špecializačnom odbore telovýchovné lekárstvo),
        - žiaka so zdravotným znevýhodnením
Výchovný poradca poskytne žiakom vzor potvrdenia o zdravotnej spôsobilosti žiaka a koordinuje žiakov, aby toto potvrdenie od lekára získali najneskôr do 1. februára 2024.
e) K vyplnenej prihláške je možné priložiť kópiu vysvedčenia v prípade, ak bol žiak z niektorého vyučovacieho predmetu na vysvedčení hodnotený slovne.
f) Prihlášku na strednú športovú školu je nutné zaslať v čo najskoršom termíne od ukončenia hodnotenia žiaka za 1. polrok šk. roka 2023/2024, nakoľko športovým školám bude umožnené konať skúšky na overenie špeciálneho nadania pre zimné športy aj v skoršom ako májovom termíne.
Zákonný zástupca žiaka **do 20.3.2024** doručí riaditeľovi SŠ najviac 4 prihlášky na strednú školu aj s prílohami.

**Výchovný poradca do 20.3.2024 kontroluje, či zákonný zástupca žiaka**

a) doručil na základnú školu najviac štyri prihlášky - najviac dve prihlášky pre odbory, v ktorých sa vyžaduje overenie špeciálnych schopností a nadania a najviac dve prihlášky pre odbory, v ktorých sa overenie špeciálnych schopností a nadania nevyžaduje,

b) vyplnil kontakty na zákonných zástupcov a termín prijímacej skúšky, na ktorý sa žiak hlási. V prípade, že si žiak podáva iba jednu prihlášku, nemusí automaticky vyplniť prvý termín – môže vyplniť iba druhý termín. Ak zákonný zástupca žiaka niektorú informáciu nevyplnil, výchovný poradca včas kontaktuje zákonných zástupcov žiaka, informáciu vyžiada a doplní do prihlášky,

c) priložil k prihláške originál, kópiu alebo scan potvrdenia o zdravotnej spôsobilosti žiaka podľa bodu1 písm. d) tohto usmernenia,

d) opraví údaje v prihláške žiaka, ktorá už bola doručená na školu a zákonný zástupca žiaka dodatočne kontaktoval výchovného poradcu a požiadal ho o opravu údajov v prihláške, ktorú zákonný zástupca na základnú školu už doručil.

**Riaditeľ základnej školy do 20. marca 2024**
a) podpíše prihlášky žiakov na strednú školu (v školských informačných systémoch prihlášku podpíše pri prihlásení riaditeľa školy do školského informačného systému a „odklikne“ ich akceptovanie),
b) odošle podpísané prihlášky; prihlášky môže odoslať - elektronicky, ak stredná škola zadala do svojho školského informačného systému svoje učebné alebo študijné odbory alebo  - poštou, ak stredná škola nezadala do svojho školského informačného systému svoje učebné alebo študijné odbory alebo ak zákonný zástupca žiaka doručil základnej škole prihlášku v tlačenej forme.
Prihlášky poštou odošle tak, aby boli riaditeľovi strednej školy doručené najneskôr **20.marca 2024**.
Stredné školy budú akceptovať len tie prihlášky, ktoré sú:

  - elektronicky overené riaditeľom školy cez školský informačný systém alebo

  - v listinnej podobe podpísané riaditeľom školy.
Riaditeľ strednej školy, ktorá v kritériách na úspešné vykonanie prijímacej skúšky na štúdium vo všetkých odboroch vzdelávania stredných škôl zohľadňuje známky žiaka zo základnej školy, a) zabezpečí, aby stredná škola vytvorila a zverejnila systém prevodu slovného hodnotenia na známky alebo body v rámci prijímacieho konania,

b) zabezpečí, aby stredná škola žiakom, ktorí majú na prihláške za daný predmet v danom roku alebo polroku uvedené „absolvoval,“ nahradila toto hodnotenie hodnotením z daného predmetu z najbližšieho roka alebo polroka, v ktorom bol žiak hodnotený známkou alebo, aby vytvorila systém prevodu hodnotenia „absolvoval“ (napríklad priemerom známok z príslušného vysvedčenia) a tieto
podmienky zverejnila.

Termíny konania prijímacích skúšok na stredné školy pre školský rok

2024/2025

a termín zverejnenia zoznamu uchádzačov podľa výsledkov prijímacieho

konania pre školský rok 2024/2025

Na základe § 66 ods. 5 a § 68 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, určuje Ministerstvo školstva, vedy, výskumu a športu Slovenskej republiky termíny konania prijímacích skúšok na stredné školy pre školský rok 2024/2025 a termín zverejnenia zoznamu uchádzačov podľa výsledkov prijímacieho konania pre školský rok 2024/2025 takto:

Gymnáziá, stredné odborné školy, školy umeleckého priemyslu a konzervatóriá

Prvý termín

|  |  |  |
| --- | --- | --- |
| Pre odbory vzdelávania, v ktorých sa **vyžaduje overenie** špeciálnychschopností, zručností a nadania | **29.apríl 2024** | v prípade potreby, vzhľadomna počet uchádzačov, aj**30. apríl 2024a 26. apríl 2024** |
| Pre odbory vzdelávania, v ktorých sa **nevyžaduje overenie** špeciálnych schopností, zručnostía nadania | **2. máj 2024** | v prípade potreby, vzhľadomna počet uchádzačov, aj**5. máj 2024** |

Druhý termín

|  |  |  |
| --- | --- | --- |
| Pre odbory vzdelávania, v ktorých sa **vyžaduje overenie** špeciálnychschopností, zručností a nadania | **9. máj 2024** | v prípade potreby, vzhľadomna počet uchádzačov, aj**10. máj 2024a 13. máj 2024** |
| Pre odbory vzdelávania, v ktorých sa **nevyžaduje overenie** špeciálnych schopností, zručnostía nadania | **6. máj 2024** | v prípade potreby, vzhľadomna počet uchádzačov, aj**7. máj 2024** |

**Riaditeľ strednej školy zverejní** na výveske školy a na webovom sídle školy **zoznam uchádzačov podľa výsledkov** prijímacieho konania **17. mája 2024** (v čase od 0:00 do 23:59hod.), § 68 ods. 1.
**Uchádzač** alebo **zákonný zástupca** neplnoletého uchádzača najneskôr do **22. mája 2024** (23:59 hod.), **písomne potvrdí strednej škole prijatie na vzdelávanie.**

**Ďalší termín**

Ďalší termín na vykonanie prijímacej skúšky na nenaplnený počet miest pre žiakov, ktorých možno prijať do tried prvého ročníka okrem stredných škôl s osemročným vzdelávacím programom (§ 66 ods. 6 zákona č. 245/2008 Z. z.) je **18. jún 2024**, z organizačných dôvodov sa môže prijímacia skúška skončiť **19. júna 2024.**
**Riaditeľ strednej školy zverejní** na výveske školy a na webovom sídle školy **zoznam uchádzačov podľa výsledkov** prijímacieho konania **23. júna 2024** (v čase od 0:00 do 23:59hod.).

**Uchádzač alebo zákonný zástupca** neplnoletého uchádzača najneskôr **do 26. júna 2024** (23:59 hod**.) písomne** **potvrdí strednej škole prijatie na vzdelávanie.**

 **Od školslého roka 2023/2024 dochádza k zmenám v prijímacom konaní, ktoré vyplývajú zo zákona č.182/2023 Z.z.**

V prijímacom konaní na stredné školy sa doručujú len rozhodnutia zákonným zástupcom uchádzačov alebo plnoletým uchádzačom, ktorí neboli prijatí alebo písomné potvrdili prijatie na strednú školu. Nezasiela sa, ak uchádzač bol prijatý, ale prijatie nepotvrdil, t.j. pre informovanie zákonných zástupcov uchádzačov alebo plnoletých uchádzačov o prijatí resp. neprijatí na strednú školu sa vo väčšej miere stane relevantným zverejnený zoznam uchádzačov podľa výsledkov prijatia.

Stredné športové školy

Overenie špeciálnych schopností, zručností a nadania v odboroch vzdelávania sa na stredných športových školách koná v dvoch fázach:

|  |  |
| --- | --- |
| **Prvá fáza – termín overeniašportového nadania** | **25. marec**až **19. apríl 2024**pre všetky druhy športov |
| **Druhá fáza – termín overenia****zdavotnej spôsobilosti** | 1. termín**29. apríl 2024**v prípade potreby, vzhľadom na počet uchádzačov,aj **30. apríl 2024** a **26. apríl 2024** |
| 2. termín**9. máj 2024**v prípade potreby, vzhľadom na počet uchádzačov,aj **10. máj 2024** a **13. máj 2024** |